section_heading: Engleska kraljica
paragraph_text: Poništenjem braka s Anom Klevskom stvorili su se uvjeti da se Henrik VIII. oženi Katarinom u koju se zaljubio što je i učinio 28. srpnja 1540. Henrikovim je izaslancima rečeno da je kralja Katarini privuklo:<blockquote>"njezino dostojanstveno držanje, čistoća i djevojačko ponašanje... i da je Njegova Visost napokon odlučila počastiti tu damu brakom razmišljajući o tome kako je pod stare dane - nakon svih onih tmurnih misli koje su mu se zbog brakova u glavi rojile - našao takav savršen dragulj ženstvenosti i osobu koja ga tako savršeno voli da bi se mogao ne samo smiriti nego i zadobiti željene plodove braka."<ref></blockquote>Katarina ga nije voljela niti smatrala privlačnim jer je bio puno stariji od nje. Već početkom 1541. godine Katarina je upala u intimnu vezu s omiljenim Henrikovim dvorjaninom Thomasom Culpepperom a Francisa Derehama je na dvor dovela za osobnog tajnika. Glasine o njenom ranijem razuzdanom životu i o tajnoj vezi s Culpepperom su se dvorom brzo širile i došle su do nadbiskupa Thomasa Cranmera koji je tijekom studenog 1541. pismom obavijestio Henrika o Katarininim postupcima i nevjeri.